**NAVODILA ZA IZPOLNJEVANJE PREGLEDNICE – PISNA IZJAVA O DELU**

V preglednici so na levi strani navedeni državni organi po kategorijah, ki so objavljene tudi na spletni strani, in sicer na povezavi <https://www.gov.si/drzavni-organi/>.

V kategorijo 1.1 'ministrstva' vpišete delo, opravljeno za ministrstva.

V kategorijo 1.2 'vladne službe' vpišete delo, opravljeno za naslednje navedene organe:

* Generalni sekretariat Vlade Republike Slovenije;
* Kabinet predsednika Vlade Republike Slovenije;
* Protokol Republike Slovenije;
* Služba Vlade Republike Slovenije za zakonodajo;
* Služba Vlade Republike Slovenije za digitalno preobrazbo;
* Statistični urad Republike Slovenije;
* Služba Vlade Republike Slovenije za razvoj in evropsko kohezijsko politiko;
* Slovenska obveščevalno-varnostna agencija;
* Urad Vlade Republike Slovenije za demografijo
* Urad Vlade Republike Slovenije za informacijsko varnost;
* Urad Vlade Republike Slovenije za komuniciranje;
* Urad Vlade Republike Slovenije za narodnosti;
* Urad Vlade Republike Slovenije za Slovence v zamejstvu in po svetu;
* Urad RS za makroekonomske analize in razvoj;
* Urad Vlade Republike Slovenije za varovanje tajnih podatkov;
* Urad Vlade Republike Slovenije za oskrbo in integracijo migrantov.

V kategorijo 1.3 'organi v sestavi' vpišete delo, opravljeno za naslednje navedene organe:

* Agencija Republike Slovenije za kmetijske trge in razvoj podeželja;
* Agencija Republike Slovenije za okolje;
* Arhiv Republike Slovenije;
* Direkcija Republike Slovenije za infrastrukturo;
* Direkcija Republike Slovenije za vode;
* Finančna uprava republike Slovenije;
* Generalštab slovenske vojske;
* Geodetska uprava Republike Slovenije;
* inšpektorati;
* Policija;
* različne uprave in uradi (navedeni na spletni strani <https://www.gov.si/drzavni-organi/organi-v-sestavi/>).

V kategorijo 1.4. 'upravne enote' vpišete delo, opravljeno za upravne enote.

V kategorijo 2.1 'okrožna sodišča' vpišete delo, opravljeno za okrožna sodišča.

V kategorijo 2.2 'okrajna sodišča' vpišete delo, opravljeno za okrajna sodišča.

V kategorijo 2.3 'Upravno sodišče' vpišete delo, opravljeno za navedeno sodišče.

V kategorijo 2.4 'Delovna in socialno sodišče' vpišete delo, opravljeno za navedena sodišča.

V kategorijo 2.5 'Drugo sodišče' vpišete delo, opravljeno bodisi za višje sodišče bodisi za Vrhovno sodišče Republike Slovenije.

V kategorijo 3 'Banka Slovenije' vpišete delo, opravljeno za navedeni organ.

V kategorijo 4 'Državno odvetništvo RS' vpišete delo, opravljeno za državno odvetništvo.

V kategorijo 5 'Državna tožilstva' vpišete delo, opravljeno za državna tožilstva.

V kategorijo 6.1 'Agencije' vpišete delo, opravljeno za naslednje navedene pravne osebe javnega prava:

* Agencija za energijo;
* Agencija za javni nadzor nad revidiranjem;
* Agencija za trg vrednostnih papirjev;
* Agencija za zavarovalni nadzor;
* oziroma druge javne agencije (podrobno navedene na spletni strani <https://www.gov.si/drzavni-organi/>).

V kategorijo 6.2 'Javni skladi' vpišete delo, opravljeno za naslednje sklade:

* Stanovanjski sklad Republike Slovenije;
* Eko sklad, Slovenski okoljski javni sklad;
* oziroma druge javne sklade (<https://www.gov.si/drzavni-organi/>).

V kategorijo 6.3 'Izvajalci socialnega zavarovanja' vpišete delo, opravljeno za naslednje organe:

* Zavod Republike Slovenije za zaposlovanje;
* Zavod za pokojninsko in invalidsko zavarovanje Slovenije;
* Zavod za zdravstveno zavarovanje Slovenije.

V kategorijo 7 'Drugo' vpišete delo, opravljeno za morebitne druge organe, ki niso navedeni zgoraj, pri čemer navedite, za kateri organ ste opravljali delo.

V kategorijo 'Skupaj' vpišete seštevek posameznih vrednosti v stolpcih.

V stolpec 'število izdelanih izvedenskih mnenj' / 'število izdelanih cenitev' / 'število izdelanih prevodov' vpišete število mnenj, cenitev oziroma prevodov, opravljenih glede na ločene kategorije državnih organov.

V stolpec 'število dopolnitev izvedenskih mnenj' / 'število dopolnitev cenitev' / 'število dopolnitev prevodov' vpišete število dopolnitev, opravljenih glede na ločene kategorije državnih organov.

V stolpec 'ustno podajanje izvida in mnenja' / 'ustno podajanje cenitve' / 'število opravljenih tolmačenj' vpišete število ustno podanih izvidov in mnenj oziroma cenitev ter število opravljenih tolmačenj, pri čemer naj podajanje izvida in mnenja oziroma cenitve ali opravljanje tolmačenja v eni sodni zadevi pomeni eno zaslišanje oziroma tolmačenje. **Če je bil torej sodni izvedenec ali sodni cenilec oziroma sodni tolmač zaslišan oziroma je opravljal tolmačenje večkrat v okviru ene same sodne zadeve, to šteje za eno zaslišanje oziroma za eno tolmačenje.**

Pisna izjava o delu za leto 2021 se izpolni **ločeno** za vsako strokovno podpodročje sodnega izvedenskega ali sodnega cenilskega dela oziroma za jezik. Imenik sodnih izvedencev, imenik sodnih cenilcev in imenik sodnih tolmačev so objavljeni na spletni strani Ministrstva za pravosodje.[[1]](#footnote-1)

**Če je bilo izvedensko mnenje / cenitev / izdelano za več strokovnih podpodročij, se vpiše samo v eno preglednico, in sicer v tisto preglednico strokovnega podpodročja, v katerega je mogoče izvedensko mnenje / cenitev / uvrstiti v pretežni meri.**

1. Imenik sodnih izvedencev je objavljen na spletni strani <https://spvt.mp.gov.si/izvedenci.html>, imenik sodnih cenilcev je objavljen na spletni strani <https://spvt.mp.gov.si/cenilci.html>, imenik sodnih tolmačev pa je objavljen na spletni strani <https://spvt.mp.gov.si/tolmaci.html>. [↑](#footnote-ref-1)